Държавен вестник, бр. 65, 2010 г., стр. 163

БРОЙ  65	
Д Ъ Р Ж А В Е Н  В Е С Т Н И К 	
СТР.  163  
Процедура на 
изследването:
При конвенционалната сцинтиграфия радиофармацевтикът се 
инжектира субкутанно – най-често в областта на интердигиталното 
пространство на горните или долните крайници. Пациентът лежи 
неподвижно по време на динамичното изследване, като впоследствие се 
записват статични образи на определено време. 
Проследяват се степента и симетричността в натрупването в лимфните 
вериги. 
При сцинтиграфията на сентинелните лимфни възли радиофармацевтикът се 
инжектира в областта около тумора, оперативния цикатрикс или ареолата 
на млечната жлеза, като сентинелните възли се отбелязват с неизтриваемо 
мастило върху кожата. При последващата операция се определя тяхната 
точна локализация с помощта на интраоперативна гама-детекторна 
сонда. Допълнително е възможно операторът да инжектира около тумора 
метиленово синьо за онагледяването им. 
 
 
ПРОТОКОЛ № 34
за провеждане на еднофотонна емисионна компютърна томография с компютърна томография (SPECT/
CT) на хибриден скенер
Хибридната техника 
еднофотонна емисионна 
компютърна томография с 
компютърна томография 
(SPECT/CT):
Реализира образно изследване, с което се осъществява визуализиране и 
локализиране на разпределението на гама-емитиращ радиофармацевтик след 
въвеждане в тялото на пациента. Съвременните интегрирани SPECT/CT 
апарати съчетават дву- или триглави гама-камери с компютър-томографски 
скенер. Така се получава комбинирана функционална информация от SPECT, 
съчетана с анатомична от СТ, интегрирани в едно изследване с по-висока 
точност.
 
Протоколът на изследването в зависимост от диагностичните цели включва 
самостоятелно или комбинирано приложение както на томографската гама-
камера, така и на СТ-скенер (със или без прилагане на контраст).
Индикации:
· Подпомагане диагнозата на туморен процес, определяне стадия, 
визуализиране на рецидивите, метастазите, проследяване ефекта от лечение 
и прогнозата на болния.
 
· За функционална и морфологична диагностика на заболяванията на 
щитовидната и паращитовидната жлеза, скелета, сърцето, мозъка, белия 
дроб, бъбреците, визуализиране и локализиране на възпалителен процес и 
др.
 
· Визуализиране и локализиране на сентинелни лимфни възли.
 
· При планиране на лъчелечението за целите на онкологията.
Контраиндикации:
Бременност. 
 
При кърмачки кърменето трябва да се спре за известен период от време 
в зависимост от биологичния период на полуразпад на използвания 
радиофармацевтик.
Странични ефекти:
Не са съобщени.
Подготовка на пациента:
Тя е специфична в зависимост от вида на изследването и използвания 
радиофармацевтик. Може да се наложи спиране на определени медикаменти 
при изследване на сърцето, бъбреците, щитовидната жлеза, мозъка и 
невроендокринните тумори. За намаляване лъчевото натоварване на 
щитовидната жлеза при използване на маркирани с йод радиофармацевтици 
тя трябва предварително да бъде блокирана, най-често с Луголов разтвор.
 
При провеждане на СТ изследване за корекция на разсеяното лъчение и 
локализация на находката или като диагностично при процеси в гръдния 
кош и корема може да се приложи перорален или венозен контраст за 
адекватно визуализиране на находката. При това изследването трябва да се 
провежда при съобразяване с контраиндикациите за прилагане на контраста.
Радиофармацевтици:
Най-често се използват маркирани с 99мТс-радиофармацевтици в зависимост 
от вида на изследването, по-рядко – 131 I, 111 In, 123 I и др. Активността им 
се съобразява с теглото, възрастта, предполагаемата диагноза и състоянието 
на болния.